LATVIJAS REPUBLIKAS MINISTRU KABINETS

2018. gada Rīkojums Nr.

Rīgā (prot.Nr. )

**Par valstij piekrītošā nekustamā īpašuma Reiņu ielā 27, Pērkonē, Nīcas pagastā, Nīcas novadā, nodošanu Nīcas novada pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu, 42.1 un 43. pantu, Valsts ieņēmumu dienestam bez atlīdzības nodot Nīcas novada pašvaldības īpašumā valstij piekrītošo bezīpašnieka mantu – ēkas (būves) nekustamo īpašumu (kadastra Nr. 64785060057), kas sastāv no dzīvojamās mājas (būves kadastra apzīmējums 64780060057001), nodot tās Nīcas novada pašvaldības autonomās funkcijas īstenošanai – gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), gādāt par iedzīvotāju izglītību (iedzīvotājiem noteikto tiesību nodrošināšana pamatizglītības un vispārējās vidējās izglītības iegūšanā; pirmsskolas un skolas vecuma bērnu nodrošināšana ar vietām mācību un audzināšanas iestādēs; organizatoriska un finansiāla palīdzība ārpusskolas mācību un audzināšanas iestādēm un izglītības atbalsta iestādēm u.c.), nodrošināt veselības aprūpes pieejamību, kā arī veicināt iedzīvotāju veselīgu dzīvesveidu un sportu un sekmēt saimniecisko darbību attiecīgajā administratīvajā teritorijā, rūpēties par bezdarba samazināšanu.

2. Nīcas novada pašvaldībai bezīpašnieka mantu bez atlīdzības nodot valstij, ja tas vairs netiek izmantots šā rīkojuma 1. punktā minētās funkcijas īstenošanai.

3. Pilnvarot Nīcas novada pašvaldību parakstīt nostiprinājuma lūgumu par īpašuma tiesību nostiprināšanu valstij uz nekustamo īpašumu.

4. Nīcas novada pašvaldībai, nostiprinot zemesgrāmatā īpašuma tiesības uz nekustamo īpašumu:

4.1. nekustamo īpašumu ierakstīt zemesgrāmatā uz valsts vārda Ekonomikas ministrijas personā vienlaikus ar Nīcas novada pašvaldības īpašuma tiesību nostiprināšanu;

4.2. norādīt, ka īpašuma tiesības nostiprinātas uz laiku, kamēr Nīcas novada pašvaldība nodrošina šā rīkojuma 1. punktā minētās funkcijas īstenošanu;

4.3. ierakstīt atzīmi par aizliegumu atsavināt nekustamo īpašumu un apgrūtināt to ar hipotēku.

5. Šā rīkojuma 4.3. apakšpunktā minēto aizliegumu apgrūtināt nekustamo īpašumu ar hipotēku nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents                M. Kučinskis

Vides aizsardzības un reģionālās

attīstības ministrs                      K. Gerhards

Sprūde 67026438

anda.sprude@varam.gov.lv